proxectonos/corpus_dominio_legal_administrativo_tmp huggingface dataset:
RESOLUCIÓN do 27 de xaneiro de 2016, da Secretaría Xeral para o Deporte, pola que se fan públicas as listaxes de solicitudes admitidas, excluídas e pendentes de emenda presentadas ao abeiro da Resolución do 5 de novembro de 2015 pola que se convocan subvencións, en réxime de concorrencia non competitiva, a clubs deportivos, sociedades anónimas deportivas e agrupacións deportivas escolares de Galicia, para o desenvolvemento de actividades deportivas.
Vicepresidencia e Consellería de Presidencia, Administracións Públicas e Xustiza — III. Outras disposicións — 04/02/2016

De conformidade co disposto na Resolución do 5 de novembro de 2015, da Secretaría Xeral para o Deporte, pola que se convocan subvencións, en réxime de concorrencia non competitiva, a clubs deportivos, sociedades anónimas deportivas e agrupacións deportivas escolares de Galicia, para o desenvolvemento de actividades deportivas (DOG núm. 217, do 13 de novembro), tras seren recibidas as solicitudes nos correspondentes servizos provinciais de deportes, e rematada a fase de revisión da documentación achegada e de comprobación do grao de cumprimento dos requisitos establecidos na dita resolución, a Secretaría Xeral para o Deporte
Primeiro. Publicar a listaxe de solicitudes admitidas. Tal relación recóllese no anexo I desta resolución, ordenada alfabeticamente.
Segundo. Publicar a listaxe de solicitudes que se deberán emendar por presentaren a documentación incompleta ou con erros. Tal relación recóllese no anexo II desta resolución, ordenada alfabeticamente.
Terceiro. Publicar a listaxe de solicitudes excluídas e o motivo da exclusión. Tal relación recóllese no anexo III desta resolución, ordenada alfabeticamente.
Cuarto. Estas listaxes exporanse nos taboleiros de anuncios dos servizos provinciais e da Secretaría Xeral para o Deporte, así como na páxina web http://deporte.xunta.gal/.
Quinto. Os interesados poderán formular reclamacións, emendar erros e falta de documentación nun prazo de dez (10) días hábiles, contados desde o día seguinte ao da publicación desta resolución no Diario Oficial de Galicia, ante os respectivos servizos provinciais de deportes. Transcorrido este prazo sen que se emenden as deficiencias, considerarase que o interesado desiste da súa petición, logo da resolución ditada nos termos previstos no artigo 42 da Lei 30/1992, do 26 de novembro, modificada pola Lei 4/1999, do 13 de xaneiro, de réxime xurídico das administracións públicas e do procedemento administrativo común.
Santiago de Compostela, 27 de xaneiro de 2016
a) Clubs deportivos e sociedades anónimas deportivas:
b) Agrupacións deportivas escolares:
a) Clubs deportivos e sociedades anónimas deportivas:
b) Agrupacións deportivas escolares:
RESOLUCIÓN do 21 de xaneiro de 2016 pola que se convoca a xornada titulada 30 anos de España na UE (1985-2015): impacto na Administración local.
Escola Galega de Administración Pública — III. Outras disposicións — 03/02/2016

Dentro do plan de actividades da Escola Galega de Administración Pública para o ano 2016 e de acordo coas funcións atribuídas pola Lei 4/1987, do 27 de maio, de creación da Escola, modificada pola Lei 10/1989, do 10 de xullo, convócase a xornada titulada 30 anos de España na UE (1985-2015): impacto na Administración local, conforme as seguintes bases:
1. Obxectivos.
Os obxectivos que se perseguen co desenvolvemento desta xornada son, entre outros, analizar como se articulan, e como se adaptaron á UE as administracións locais de distintos Estados membros; determinar cales son as fortalezas das cidades españolas en perspectiva comparada e identificar que estratexias desenvolveron aquelas cidades españolas que tiveron éxito na captación de fondos europeos e na introdución de instrumentos de políticas innovadores.
2. Contidos.
Serán tratados, entre outros, os seguintes temas:
– As administracións locais na UE. Balance de 30 anos de participación das cidades españolas en asuntos europeos.
– Experiencias exitosas de adaptación á UE nas cidades españolas.
3. Destinatarios.
Empregados das administracións públicas de Galicia, tanto autonómica como local, das universidades do Sistema Universitario de Galicia, persoal das entidades do sector público, xuristas, profesionais e persoas interesadas en xeral.
4. Desenvolvemento.
Lugar: EGAP, salón de actos. Rúa Madrid, 2-4, Santiago de Compostela.
Data: 19 de febreiro de 2016.
Horario: de mañá.
Duración: 5 horas lectivas.
5. Número de prazas.
Limitado pola capacidade do local.
6. Inscrición.
As persoas interesadas deberán formalizar a súa inscrición a través da área de matrícula da web da EGAP: https://egap.xunta.es/matricula/
O prazo para inscribirse estará aberto desde o día seguinte ao da publicación desta resolución no Diario Oficial de Galicia ata o 17 de febreiro de 2016.
Poderá obterse calquera outra información, das 8.30 ás 14.30 horas, nos teléfonos:
981 54 62 41 e 981 54 62 39.
7. Modificacións.
A EGAP resérvase a facultade de interpretar e de resolver as incidencias que poidan xurdir no desenvolvemento desta xornada, así como a facultade de cancelala se o escaso número de solicitudes non xustificase a súa realización.
8. Certificado de asistencia oficial.
Ao final da xornada entregarase un certificado de asistencia a aquelas persoas inscritas que tivesen participado asiduamente e sempre que a súa asistencia fose igual ou superior ao 90 % das horas lectivas programadas. Neste documento aparecerán, de forma expresa, o contido, a carga lectiva, a data, o lugar de realización da xornada e o selo oficial da institución.
Santiago de Compostela, 21 de xaneiro de 2016
RESOLUCIÓN do 11 de xaneiro de 2016 pola que se lles dá publicidade aos convenios de colaboración subscritos no terceiro cuadrimestre do ano 2015.
Augas de Galicia — III. Outras disposicións — 03/02/2016

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG núm. 136, do 14 de xuño) establece que as entidades públicas vinculadas ou dependentes da Comunidade Autónoma de Galicia, deberán publicar cuadrimestralmente no
Diario Oficial de Galicia
unha relación cos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
Facer pública a relación dos convenios subscritos por Augas de Galicia durante o terceiro cuadrimestre do ano 2015, que se incorpora como anexo a esta resolución.
Santiago de Compostela, 11 de xaneiro de 2016
ORDE do 22 de xaneiro de 2016 pola que se fan públicos os anexos da Orde do 22 de decembro de 2015 pola que se establece unha veda temporal nos bancos de libre marisqueo da ría de Arousa (Lombos do Ulla, Boído, Cabío e outras zonas), se regulan as bases e a convocatoria para o ano 2016 das axudas, en réxime de concorrencia competitiva, por paralización temporal da actividade marisqueira ás persoas armadoras e tripulantes das embarcacións afectadas por esta medida de conservación (cofinanciadas ao 50 % polo Fondo Europeo Marítimo e da Pesca).
Consellería do Mar — III. Outras disposicións — 02/02/2016

O día 30 de decembro de 2015 publicouse no DOG a Orde do 22 de decembro de 2015 pola que se establece unha veda temporal nos bancos de libre marisqueo da ría de Arousa (Lombos do Ulla, Boído, Cabío e outras zonas), se regulan as bases e a convocatoria para o ano 2016 das axudas, en réxime de concorrencia competitiva, por paralización temporal da actividade marisqueira ás persoas armadoras e tripulantes das embarcacións afectadas por esta medida de conservación (cofinanciadas ao 50 % polo Fondo Europeo Marítimo e da Pesca). Xunto coa citada orde non se fixeron públicos os anexos, polo que cómpre proceder agora á súa publicación.
En consecuencia co anteriormente exposto, no exercicio das facultades que me confire o artigo 4 do Decreto 168/2015, do 13 de novembro, polo que se establece a estrutura orgánica da Consellería do Mar, e o artigo 34 da Lei 1/1983, do 12 de febreiro, de normas reguladoras da Xunta e da súa Presidencia,
Primeiro. Facer públicos os anexos da Orde do 22 de decembro de 2015 pola que se establece unha veda temporal nos bancos de libre marisqueo da ría de Arousa (Lombos do Ulla, Boído, Cabío e outras zonas), se regulan as bases e a convocatoria para o ano 2016 das axudas, en réxime de concorrencia competitiva, por paralización temporal da actividade marisqueira ás persoas armadoras e tripulantes das embarcacións afectadas por esta medida de conservación (cofinanciadas ao 50 % polo Fondo Europeo Marítimo e da Pesca).
Segundo. Procede facer as seguintes correccións de erros no artigo 15.3:
– Na páxina 52529, no artigo 15.3, letra a), 5º:
Onde di: «5º. Máis de 120 días: 4 puntos».
Debe dicir: «5º. Máis de 150 días: 4 puntos».
– Na páxina 52529, no artigo 15.3, letra b), 1º:
Onde di: «1º. Que o valor das capturas procedentes dos bancos marisqueiros definidos no artigo 1, sexa igual ou superior ao 20 % do valor total das capturas realizadas pola embarcación, tomando como base os totais agregados no período 2010-2015: 1 punto».
Debe dicir: «1º. Que o valor das capturas procedentes dos bancos marisqueiros definidos no artigo 1, sexa igual ou inferior ao 20 % do valor total das capturas realizadas pola embarcación, tomando como base os totais agregados no período 2010-2015: 1 punto».
Disposición derradeira.
Entrada en vigor
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 22 de xaneiro de 2016
CORRECCIÓN de erros. Decreto 162/2015, do 29 de outubro, polo que se aproba o cambio de titularidade dun resto da estrada AC-116 Catabois-Valdoviño (AC-566) e os elementos auxiliares da estrada AC-566 Narón (AC-862)-Campo do Hospital (AC-862), a prol do Concello de Valdoviño.
Consellería de Infraestruturas e Vivenda — III. Outras disposicións — 02/02/2016

Advertidos erros no citado decreto, publicado no
Diario Oficial de Galicia
número 217, do venres 13 de novembro de 2015, cómpre facer as seguintes correccións:
Na páxina 43012, no parágrafo 5, onde di: «marxe dereita», debe dicir: «marxe esquerda».
Na páxina 43013, no artigo 1, onde di: «marxe dereita», debe dicir: «marxe esquerda».
RESOLUCIÓN do 14 de xaneiro de 2016 pola que se dá publicidade aos convenios de colaboración e cooperación subscritos no terceiro cuadrimestre do ano 2015.
Instituto de Estudos do Territorio — III. Outras disposicións — 02/02/2016

O artigo 11 da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia núm. 136, do 14 de xuño) impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
Artigo único. Dar publicidade á relación dos convenios subscritos polo Instituto de Estudos do Territorio no terceiro cuadrimestre do ano 2015, que se incorpora como anexo a este resolución.
Santiago de Compostela, 14 de xaneiro de 2016
DECRETO 3/2016, do 14 de xaneiro, polo que se nomea director xeral de Asistencia Sanitaria do Servizo Galego de Saúde a Jorge Aboal Viñas.
Consellería de Sanidade — II. Autoridades e persoal — 15/01/2016

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Sanidade e logo de deliberación do Consello da Xunta de Galicia, na súa reunión do día catorce de xaneiro de dous mil dezaseis,
Nomeo director xeral de Asistencia Sanitaria do Servizo Galego de Saúde a Jorge Aboal Viñas.
Santiago de Compostela, catorce de xaneiro de dous mil dezaseis
RESOLUCIÓN do 13 de xaneiro de 2016 pola que se fai público o cesamento de Ana María López Guizán como secretaria xeral.
Consello Consultivo de Galicia — II. Autoridades e persoal — 15/01/2016

O Pleno do Consello Consultivo de Galicia, na sesión que tivo lugar o 13 de xaneiro de 2016, ao abeiro do disposto no artigo 22.2 da Lei 3/2014, do 24 de abril, do Consello Consultivo de Galicia, adoptou o seguinte acordo:
O cesamento, por petición propia, de Ana María López Guizán como secretaria xeral do Consello Consultivo de Galicia.
Santiago de Compostela, 13 de xaneiro de 2016
DECRETO 2/2016, do 14 de xaneiro, polo que se dispón que cese Ramón Ares Rico como director xeral de Asistencia Sanitaria do Servizo Galego de Saúde.
Consellería de Sanidade — II. Autoridades e persoal — 15/01/2016

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Sanidade, e logo de deliberación do Consello da Xunta de Galicia, na súa reunión do día catorce de xaneiro de dous mil dezaseis,
Que cese, por pase a outro destino, Ramón Ares Rico, como director xeral de Asistencia Sanitaria do Servizo Galego de Saúde, agradecéndolle os servizos prestados.
Santiago de Compostela, catorce de xaneiro de dous mil dezaseis
RESOLUCIÓN do 12 de xaneiro de 2016 pola que se acorda publicar o orzamento para o exercicio 2016.
Universidade de Vigo — III. Outras disposicións — 15/01/2016

Aprobado o orzamento para o exercicio 2016 polo Consello de Goberno, con data do 21 de decembro de 2015, e polo Consello Social da Universidade de Vigo, reunido en Pontevedra o 29 de decembro de 2015, que figura no anexo desta resolución, remítese ao
Diario Oficial de Galicia
para a súa publicación.
Vigo, 12 de xaneiro de 2016
DECRETO 189/2015, do 23 de decembro, polo que se dispón o nomeamento dunha vogal do Consello de Administración do ente público Portos de Galicia.
Consellería do Mar — II. Autoridades e persoal — 11/01/2016

O Consello de Administración é o órgano superior colexiado de dirección do ente público Portos de Galicia, tal e como se dispón no artigo 10 do Regulamento do ente aprobado polo Decreto 227/1995, do 20 de xullo. No citado artigo sinálase a composición do Consello de Administración, así como a forma de nomeamento e cesamento dos seus vogais, que son todos eles nomeados polo Consello da Xunta de Galicia, por proposta do presidente do ente público Portos de Galicia, agás os representantes da Administración autonómica, que serán nomeados por proposta das persoas titulares das consellerías.
O artigo 10.3 do Decreto 227/1995, do 20 de xullo, sinala, entre outros vogais representantes da Administración autonómica, dous en representación da Consellería de Pesca Marisqueo e Acuicultura, actual Consellería do Mar.
En consecuencia, vistas as propostas de cesamento e nomeamento precisas para a renovación dun vogal representante da Consellería do Mar, por proposta da conselleira do Mar e logo de deliberación do Consello da Xunta de Galicia na súa reunión do día vinte e tres de decembro de dous mil quince,
Artigo único
O nomeamento de María Isabel Concheiro Rodríguez-Segade como vogal titular do Consello de Administración do ente público Portos de Galicia, en representación da Consellería do Mar.
Santiago de Compostela, vinte e tres de decembro de dous mil quince
DECRETO 1/2016, do 8 de xaneiro, polo que se nomea reitor magnífico da Universidade da Coruña o profesor doutor Julio Ernesto Abalde Alonso.
Consellería de Cultura, Educación e Ordenación Universitaria — II. Autoridades e persoal — 11/01/2016

A Lei orgánica 6/2001, do 21 de decembro, de universidades, modificada pola Lei orgánica 4/2007, do 12 de abril, regula no seu artigo 20 a forma de elección do reitor e dispón que será nomeado polo órgano correspondente da Comunidade Autónoma.
Pola súa banda, os estatutos da Universidade da Coruña, aprobados polo Decreto 101/2004, do 13 de maio, modificados polo Decreto 194/2007, do 11 de outubro, dispoñen, no seu artigo 35, que o reitor será elixido pola comunidade universitaria e nomeado pola Xunta de Galicia.
Unha vez recibida na Consellería de Cultura, Educación e Ordenación Universitaria certificación do secretario xeral da Universidade da Coruña en que consta que, realizadas as eleccións a reitor o 3 de decembro de 2015, Julio Ernesto Abalde Alonso acadou o apoio proporcional de máis da metade dos votos validamente emitidos, unha vez feitas e aplicadas as ponderacións correspondentes e realizada a proclamación definitiva como reitor electo o 16 de decembro de 2015, na súa virtude, en uso das atribucións que me confire a Lei 1/1983, do 22 de febreiro, reguladora da Xunta e da súa Presidencia, por instancia da Universidade da Coruña, por proposta do conselleiro de Cultura, Educación e Ordenación Universitaria e logo de deliberación do Consello da Xunta de Galicia na súa reunión do día oito de xaneiro de dous mil dezaseis,
Artigo único
Nomear reitor magnífico da Universidade da Coruña o profesor doutor Julio Ernesto Abalde Alonso.
Santiago de Compostela, oito de xaneiro de dous mil dezaseis
DECRETO 188/2015, do 23 de decembro, polo que se dispón o cesamento dunha vogal do Consello de Administración do ente público Portos de Galicia.
Consellería do Mar — II. Autoridades e persoal — 11/01/2016

O Consello de Administración é o órgano superior colexiado de dirección do ente público Portos de Galicia, tal e como se dispón no artigo 10 do Regulamento do ente aprobado polo Decreto 227/1995, do 20 de xullo. No citado artigo sinálase a composición do Consello de Administración, así como a forma de nomeamento e cesamento dos seus vogais, que son todos eles nomeados polo Consello da Xunta de Galicia por proposta do presidente do ente público Portos de Galicia, agás os representantes da Administración autonómica, que serán nomeados por proposta das persoas titulares das consellerías.
O artigo 10.3 do Decreto 227/1995, do 20 de xullo, sinala, entre outros vogais representantes da Administración autonómica, dous en representación da Consellería de Pesca, Marisqueo e Acuicultura, actual Consellería do Mar.
En consecuencia, vistas as propostas de cesamento e nomeamento precisas para a renovación dun vogal representante da Consellería do Mar, por proposta da conselleira do Mar e logo de deliberación do Consello da Xunta de Galicia na súa reunión do día vinte e tres de decembro de dous mil quince,
Artigo único
O cesamento de Ascensión Labella Lozano como vogal do Consello de Administración do ente público Portos de Galicia, en representación da Consellería do Mar, agradecéndolle os servizos prestados.
Santiago de Compostela, vinte e tres de decembro de dous mil quince
RESOLUCIÓN do 15 de decembro de 2015 pola que se publica a modificación no plan de estudos da titulación de grao en Enxeñaría de Tecnoloxías de Telecomunicación.
Universidade de Vigo — III. Outras disposicións — 11/01/2016

O plan de estudos da titulación de grao en Enxeñaría de Tecnoloxías de Telecomunicación pola Universidade de Vigo foi publicado no Boletín Oficial del Estado do 11 de xaneiro de 2013, unha vez establecido o carácter oficial do título por acordo do Consello de Ministros do 12 de novembro de 2010, publicado mediante Resolución do 22 de novembro de 2010, da Secretaría Xeral de Universidades (BOE do 16 de decembro).
De conformidade co que dispón o artigo 28 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo que se establece o procedemento para a modificación de plans de estudo xa verificados, e tras obter o informe favorable da Axencia para a Calidade do Sistema Universitario de Galicia á solicitude da Universidade de Vigo de modificación do plan de estudos da titulación de grao en Enxeñaría de Tecnoloxías de Telecomunicación, esta reitoría
Publicar a modificación do plan de estudos conducente á obtención do título universitario oficial de graduado ou graduada en Enxeñaría de Tecnoloxías de Telecomunicación pola Universidade de Vigo que se recolle no anexo a esta resolución.
Vigo, 15 de decembro de 2015
Denominación do título: graduado ou graduada en Enxeñaría de Tecnoloxías de Telecomunicación pola Universidade de Vigo.
Código da titulación: V05G300 (Escola de Enxeñaría de Telecomunicación. Campus de Vigo).
De conformidade coa modificación do plan de estudos da titulación de grao en Enxeñaría de Tecnoloxías de Telecomunicación pola Universidade de Vigo, esta reitoría procede á modificación da publicación no sentido seguinte:
1. Na organización temporal do plan de estudos, no curso 3, semestre 2 da mención: sistemas de telecomunicación, a partir do curso 2015/16 engádese a materia obrigatoria de xestión do espectro radioeléctrico e extínguese a materia obrigatoria de xestión e certificación radioeléctricas, da cal só se poderá matricular o alumnado que xa se matriculou nela en cursos anteriores.
2. Na organización da oferta de créditos ECTS do plan de estudos por módulos e materias engádese a materia de mobilidade, con 30 ECTS, no módulo de optatividade (162 ECTS) e queda a oferta total de ECTS en 516.
A temporalidade das materias poderá, por circunstancias excepcionais, sufrir modificacións, sempre que o autorice a vicerreitoría con competencias en organización académica e con anterioridade ao inicio do curso académico.
RESOLUCIÓN do 15 de decembro de 2015 pola que se publica o plan de estudos da titulación de grao en Ciencias Ambientais.
Universidade de Vigo — III. Outras disposicións — 11/01/2016

O plan de estudos da titulación de grao en Ciencias Ambientais pola Universidade de Vigo foi publicado no Boletín Oficial del Estado do 11 de xaneiro de 2013, unha vez establecido o carácter oficial do título por acordo do Consello de Ministros do 12 de novembro de 2010, publicado mediante Resolución do 22 de novembro de 2010, da Secretaría Xeral de Universidades (BOE do 16 de decembro).
De conformidade co disposto no artigo 28 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo que se establece o procedemento para a modificación de plans de estudo xa verificados, e tras obter o informe favorable da Axencia para a Calidade do Sistema Universitario de Galicia á solicitude da Universidade de Vigo de modificación do plan de estudos da titulación de grao en Ciencias Ambientais, esta reitoría
Publicar o plan de estudos conducente á obtención do título universitario oficial de graduado ou graduada en Ciencias Ambientais pola Universidade de Vigo que se recolle no anexo desta resolución.
Vigo, 15 de decembro de 2015
Denominación do título: graduado ou graduada en Ciencias Ambientais pola Universidade de Vigo.
Código da titulación: O01G261 (Facultade de Ciencias. Campus de Ourense).
Optativas: para obter a mención teranse que superar os 48 ECTS optativos correspondentes ao itinerario da mención elixida e 12 ECTS a escoller entre prácticas externas e 6 ECTS da mención non elixida ou 12 ECTS da mención non elixida.
Sen mención: o alumnado elixirá 60 ECTS do total de materias optativas ofertadas.
A temporalidade das materias poderá, por circunstancias excepcionais, sufrir modificacións, sempre que o autorice a Vicerreitoría con competencias en organización académica e con anterioridade ao inicio do curso académico.
Sem.: semestre.
RESOLUCIÓN do 15 de decembro de 2015 pola que se publica o plan de estudos da titulación de grao en Ciencia e Tecnoloxía dos Alimentos.
Universidade de Vigo — III. Outras disposicións — 11/01/2016

O plan de estudos da titulación de grao en Ciencia e Tecnoloxía dos Alimentos pola Universidade de Vigo foi publicado no Boletín Oficial del Estado do 1 de novembro de 2010, unha vez establecido o carácter oficial do título por acordo do Consello de Ministros do 30 de outubro de 2009, publicado mediante Resolución do 13 de novembro de 2009, da Secretaría Xeral de Universidades (BOE do 5 de xaneiro de 2010).
De conformidade co disposto no artigo 28 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo que se establece o procedemento para a modificación de plans de estudo xa verificados, e tras obter o informe favorable da Axencia para a Calidade do Sistema Universitario de Galicia á solicitude da Universidade de Vigo de modificación do plan de estudos da titulación de grao en Ciencia e Tecnoloxía dos Alimentos, esta reitoría
Publicar o plan de estudos conducente á obtención do título universitario oficial de graduado ou graduada en Ciencia e Tecnoloxía dos Alimentos pola Universidade de Vigo que se recolle no anexo desta resolución.
Vigo, 15 de decembro de 2015
Denominación do título: graduado ou graduada en Ciencia e Tecnoloxía dos Alimentos pola Universidade de Vigo.
Código da titulación: O01G041 (Facultade de Ciencias. Campus de Ourense).
Optativas: para escoller un total de catro (24 ECTS) dunha oferta de dez materias (60 ECTS).
Con mención: terán que superar as catro materias correspondentes á mención.
A temporalidade das materias poderá, por circunstancias excepcionais, sufrir modificacións, sempre que o autorice a Vicerreitoría con competencias en organización académica e con anterioridade ao inicio do curso académico.
Sem.: semestre.
CORRECCIÓN de erros. Resolución do 16 de decembro de 2015 pola que se aproban as bases de subvencións á produción escénica e se convocan para o ano 2016.
Axencia Galega das Industrias Culturais — III. Outras disposicións — 11/01/2016

Advertidos erros na referida resolución, publicada no Diario Oficial de Galicia número 246, do 28 de decembro de 2015, cómpre facer as oportunas correccións.
Na páxina 48624, base décimo terceira, punto 4, onde di:
«O prazo de xustificación da subvención será de un mes desde a data de finalización das actividades subvencionadas, e rematará o 30 de abril de 2016».
Debe dicir:
«O prazo de xustificación da subvención será de un mes desde a data de finalización das actividades subvencionadas, e rematará o 30 de abril de 2017».
Na páxina 48629, base décimo quinta, 1, último parágrafo, onde di:
«– Os beneficiarios estarán obrigados a realizar, no prazo de 6 meses desde a data da estrea do espectáculo, un mínimo de 8 representacións do espectáculo subvencionado (5 representacións se o espectáculo é de danza ou novo circo) co límite do 30 de setembro de 2016».
Debe dicir:
«– Os beneficiarios estarán obrigados a realizar, no prazo de 6 meses desde a data da estrea do espectáculo, un mínimo de 8 representacións do espectáculo subvencionado (5 representacións se o espectáculo é de danza ou novo circo) co límite do 30 de setembro de 2017».
RESOLUCIÓN de 29 de decembro de 2015 pola que se acorda publicar a prórroga do orzamento para o exercicio do ano 2016.
Universidade da Coruña — III. Outras disposicións — 11/01/2016

De acordo co establecido na Lei orgánica 6/2001, do 21 de decembro, de universidades e modificada pola Lei 4/2007, nos estatutos da Universidade da Coruña, aprobados polo Decreto 101/2004, do 13 de maio, e modificados polo Decreto 194/2007, do 11 de outubro, así como na normativa orzamentaria autonómica e estatal, a non aprobación do orzamento anual da Universidade antes do día un de xaneiro do ano correspondente suporá a prórroga automática do orzamento do ano anterior. Tendo en conta que non se tramitou o orzamento para o ano 2016 e que o Consello Social, na súa reunión do 16 de decembro de 2015 quedou informado de tal circunstancia, resolvo prorrogar o orzamento da Universidade da Coruña do exercicio de 2015 ata a aprobación do orzamento para o ano 2016 e facelo público cunha contía inicial no estado de ingresos e gastos de 116.192.086,02 euros segundo o detalle anexo.
A Coruña, 29 de decembro de 2015
RESOLUCIÓN do 7 de xaneiro de 2016 pola que se fan públicos os anexos da Resolución do 22 de decembro de 2015 pola que se procede á convocatoria pública da axuda, en réxime de concorrencia non competitiva, ás persoas inquilinas das vivendas arrendadas no marco do programa Aluga, no exercicio 2016.
Instituto Galego da Vivenda e Solo — III. Outras disposicións — 15/01/2016

O día 30 de decembro de 2015 publicouse no DOG a Resolución do 22 de decembro de 2015 pola que se procede á convocatoria pública da axuda, en réxime de concorrencia non competitiva, ás persoas inquilinas das vivendas arrendadas no marco do programa Aluga, no exercicio 2016. Xunto coa citada resolución non se fixeron públicos os anexos polo que cómpre proceder agora á súa publicación.
En consecuencia co anteriormente exposto, no exercicio das facultades que me confire o artigo 4 do Decreto 97/2014, do 24 de xullo, polo que se establece a estrutura orgánica do Instituto Galego da Vivenda e Solo (IGVS),
Primeiro. Facer públicos os anexos da Resolución do 22 de decembro de 2015 pola que se procede á convocatoria pública da axuda, en réxime de concorrencia non competitiva, ás persoas inquilinas das vivendas arrendadas no marco do programa Aluga, no exercicio 2016.
Segundo. Esta resolución producirá efectos o mesmo día da súa publicación no Diario Oficial de Galicia.
Santiago de Compostela, 7 de xaneiro de 2016
ORDE do 7 de xaneiro de 2016 pola que se fan públicos os anexos da Orde do 23 de decembro de 2015 pola que se modifica a Orde do 7 de agosto de 2015 pola que se establecen as bases reguladoras das subvencións do programa do Bono de Alugueiro Social do Plan rehaVIta: Plan galego de rehabilitación, alugamento e mellora do acceso á vivenda 2015-2020, e se procede á súa convocatoria para o ano 2016, con financiamento plurianual.
Consellería de Infraestruturas e Vivenda — III. Outras disposicións — 15/01/2016

O día 30 de decembro de 2015 publicouse no DOG a Orde do 23 de decembro de 2015 pola que se modifica a Orde do 7 de agosto de 2015 pola que se establecen as bases reguladoras das subvencións do programa do Bono de Alugueiro Social do Plan rehaVIta: Plan galego de rehabilitación, alugamento e mellora do acceso á vivenda 2015-2020, e se procede á súa convocatoria para o ano 2016, con financiamento plurianual. Xunto coa citada orde non se fixeron públicos os anexos, polo que cómpre proceder agora á súa publicación.
En consecuencia co anteriormente exposto, no exercicio das facultades que me confiren o artigo 4 do Decreto 165/2015, do 13 de novembro, polo que se establece a estrutura orgánica da Consellería de Infraestruturas e Vivenda, e o artigo 34 da Lei 1/1983, do 12 de febreiro, de normas reguladoras da Xunta e da súa Presidencia,
Único. Facer públicos os anexos da Orde do 23 de decembro de 2015 pola que se establecen as bases reguladoras das subvencións do programa do Bono de Alugueiro Social do Plan rehaVIta: Plan galego de rehabilitación, aluguer e mellora do acceso á vivenda 2015-2020, e se procede á súa convocatoria para o ano 2016, con financiamento plurianual.
Disposición derradeira. Entrada en vigor
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 7 de xaneiro de 2016
RESOLUCIÓN do 28 de decembro de 2015, da Secretaría Xeral de Emprego, pola que se dispón a inscrición no rexistro e a publicación no Diario Oficial de Galicia do acordo de interpretación do artigo 29 do II Convenio colectivo do PDI laboral das universidades públicas galegas.
Consellería de Economía, Emprego e Industria — III. Outras disposicións — 13/01/2016

Visto o texto do acordo de interpretación do artigo 29 do II Convenio colectivo do PDI laboral das universidades públicas galegas, que se subscribiu con data do 23 de xullo de 2015, entre a representación empresarial e a representación dos traballadores, e de conformidade co disposto no artigo 90, puntos 2 e 3, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores e no Real decreto 713/2010, do 28 de maio, sobre rexistro e depósito de convenios e acordos colectivos de traballo.
Esta Secretaría Xeral de Emprego
Primeiro. Ordenar a inscrición do devandito acordo no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG nº 222, do 18 de novembro).
Segundo. Dispoñer a súa publicación no Diario Oficial de Galicia.
Santiago de Compostela, 28 de decembro de 2015
Os sindicatos e as universidades representadas na Comisión Paritaria do II Convenio colectivo do PDI laboral das universidades públicas galegas (DOG do 14 de abril de 2011), reunida o 23 de xullo de 2015, acordan interpretar o parágrafo segundo do punto 2 do artigo 29 no senso de incluír no cómputo como servizos prestados no ámbito docente ou investigador das universidades públicas de Galicia as vinculacións laborais ligadas a actividades de investigación realizadas nas universidades públicas galegas mediante contratacións non incluídas no ámbito de aplicación do II Convenio colectivo do PDI laboral que prevé o artigo 4.
RESOLUCIÓN do 15 de decembro de 2015 pola que se publica o plan de estudos da titulación de grao en Dereito.
Universidade de Vigo — III. Outras disposicións — 13/01/2016

O plan de estudos da titulación de grao en Dereito pola Universidade de Vigo foi publicado no
Boletín Oficial del Estado
do 3 de novembro de 2010, unha vez establecido o carácter oficial do título por acordo do Consello de Ministros do 30 de outubro de 2009, publicado mediante Resolución do 13 de novembro de 2009, da Secretaría Xeral de Universidades (BOE do 5 de xaneiro de 2010).
De conformidade co que dispón o artigo 28 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo que se establece o procedemento para a modificación de plans de estudo xa verificados, e tras obter o informe favorable da Axencia para a Calidade do Sistema Universitario de Galicia á solicitude da Universidade de Vigo de modificación do plan de estudos da titulación de grao en Dereito, esta reitoría
Publicar o plan de estudos conducente á obtención do título universitario oficial de graduado ou graduada en Dereito pola Universidade de Vigo que se recolle no anexo a esta resolución.
Vigo, 15 de decembro de 2015
Denominación do título: graduado ou graduada en Dereito pola Universidade de Vigo.
Código da titulación: O03G081 (Facultade de Dereito. Campus de Ourense), V08G081 (Facultade de Ciencias Xurídicas e do Traballo. Campus de Vigo).
OP*: materia optativa obrigatoria para a Facultade de Dereito. Campus de Ourense.
Optatividade: deberase cursar un total de 6 materias (36 ECTS).
Mención: dereito xudicial (ofértanse 7 materias para cursar polo menos 5 da mención).
Mención: Unión Europea e desenvolvemento sostible (ofértanse 6 materias para cursar polo menos 5 da mención).
Sen mención: deben cursarse 6 materias de entre toda a oferta de optativas.
OP*: materia optativa obrigatoria para a Facultade de Ciencias Xurídicas e do Traballo. Campus de Vigo.
Optatividade: deberase cursar un total de 6 materias (36 ECTS).
Mención: dereito privado de empresa (ofértanse 8 materias para cursar polo menos 5 da mención).
Mención: dereito público de empresa (ofértanse 8 materias para cursar polo menos 5 da mención).
Sen mención: deben cursarse 6 materias de entre toda a oferta de optativas.
A temporalidade das materias poderá, por circunstancias excepcionais, sufrir modificacións, sempre que o autorice a vicerreitoría con competencias en organización académica e con anterioridade ao inicio do curso académico.
Sem.: semestre.
CORRECCIÓN de erros. Orde do 22 de decembro de 2015 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro de ámbito superior ao municipal ou federacións para a revitalización do comercio de proximidade e a incentivación do consumo a través do tícket de dinamización comercial, e se procede á súa convocatoria (código de procedemento IN220A).
Consellería de Economía, Emprego e Industria — III. Outras disposicións — 13/01/2016

Advertido un erro na publicación da versión en galego da citada orde no
Diario Oficial de Galicia
número 248, do 30 de decembro de 2015, cómpre realizar a oportuna corrección:
Na páxina 51502, no artigo 1.3, onde di: «3. Considéranse actuacións subvencionables, as relacionadas a continuación, sempre que estas sexan realizadas e efectivamente pagadas entre o 1 de xaneiro de 2016 e o 5 de outubro de 2016», debe dicir: «3. Considéranse actuacións subvencionables as relacionadas a continuación, sempre que estas sexan realizadas e efectivamente pagadas entre o 1 de xaneiro de 2016 e o 15 de outubro de 2016».
RESOLUCIÓN do 4 de xaneiro de 2016 pola que se lle dá publicidade aos convenios de colaboración subscritos no terceiro cuadrimestre do ano 2015.
Axencia Turismo de Galicia — III. Outras disposicións — 14/01/2016

O artigo 11.1 da Lei 4/2006, do 30 de xuño, de transparencia e de boas prácticas na Administración pública galega (DOG número 136, do 14 de xullo), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Primeiro. Darlle publicidade á relación dos convenios de colaboración subscritos pola Axencia Turismo de Galicia nos meses de setembro, outubro, novembro e decembro do ano 2015, que se incorpora como anexo I a esta resolución.
Segundo. Darlle publicidade aos convenios de colaboración subscritos no segundo cuadrimestre de 2015 pola Axencia Turismo de Galicia, que se incorpora como anexo II a esta resolución.
Santiago de Compostela, 4 de xaneiro de 2016
RESOLUCIÓN do 15 de decembro de 2015 pola que se publica o plan de estudos da titulación de grao en Relacións Laborais e Recursos Humanos.
Universidade de Vigo — III. Outras disposicións — 12/01/2016

O plan de estudos da titulación de grao en Relacións Laborais e Recursos Humanos pola Universidade de Vigo foi publicado no Boletín Oficial del Estado do 1 de novembro de 2010, unha vez establecido o carácter oficial do título por acordo do Consello de Ministros do 30 de outubro de 2009, publicado mediante a Resolución do 13 de novembro de 2009, da Secretaría Xeral de Universidades (BOE do 5 de xaneiro de 2010).
De conformidade co que dispón o artigo 28 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo que se establece o procedemento para a modificación de plans de estudo xa verificados, e tras obter o informe favorable da Axencia para a Calidade do Sistema Universitario de Galicia á solicitude da Universidade de Vigo de modificación do plan de estudos da titulación de grao en Relacións Laborais e Recursos Humanos, esta reitoría
Publicar o plan de estudos conducente á obtención do título universitario oficial de graduado ou graduada en Relacións Laborais e Recursos Humanos pola Universidade de Vigo que se recolle no anexo a esta resolución.
Vigo, 15 de decembro de 2015
Denominación do título: graduado ou graduada en Relacións Laborais e Recursos Humanos pola Universidade de Vigo.
Código da titulación: V08G211 (Facultade de Ciencias Xurídicas e do Traballo. Campus de Vigo).
Distribución dos créditos da formación básica do plan de estudos:
Optativas: a escoller un total de seis (36 ECTS).
A temporalidade das materias poderá, por circunstancias excepcionais, sufrir modificacións, sempre que o autorice a vicerreitoría con competencias en organización académica e con anterioridade ao inicio do curso académico.
Sem.: semestre.
RESOLUCIÓN do 29 de decembro de 2015, da Secretaría Xeral de Cultura, pola que se procede á publicación dos beneficiarios e dos importes das axudas concedidas ao abeiro da Orde do 6 de marzo de 2015 pola que se establecen as bases reguladoras que rexerán as axudas destinadas á colaboración no financiamento de actuacións en materia de arquivos e se procede á súa convocatoria para o ano 2015.
Consellería de Cultura, Educación e Ordenación Universitaria — III. Outras disposicións — 12/01/2016

En cumprimento do disposto no artigo 15 da Lei 9/2007, do 13 de xuño, de subvencións de Galicia, e do artigo 10 da Orde do 6 de marzo de 2015 pola que se establecen as bases reguladoras das axudas destinadas á colaboración no financiamento de actuacións en materia de arquivos e se procede á súa convocatoria para o ano 2015, procédese á publicación dos adxudicatarios.
O obxecto da convocatoria son as axudas destinadas á mellora dos arquivos de Galicia, garantindo unha custodia responsable e o acceso dos cidadáns aos documentos.
A finalidade da axuda son as actividades que teñan por obxecto ben a organización de fondos documentais ben a mellora dos locais de arquivo
Os beneficiarios son as universidades galegas, concellos e entidades sen fin de lucro de Galicia que figuran no anexo desta resolución.
Norma reguladora: Orde do 6 de marzo de 2015 pola que se establecen as bases reguladoras que rexerán as axudas destinadas á colaboración no financiamento de actuacións en materia de arquivos e se procede á súa convocatoria para o ano 2015 (DOG nº 55, do 23 de marzo).
Crédito orzamentario: setenta e sete mil setecentos corenta euros (77.740 €) con cargo aos orzamentos xerais da Comunidade Autónoma de Galicia para o ano 2015 nas seguintes aplicacións orzamentarias: 09.20.432A.744.4, 09.20.432A.760.0 e 09.20.432A.781.0.
Contra esta resolución poderá interpoñerse recurso de reposición no prazo dun mes desde a súa notificación, de acordo co disposto no artigo 116 da Lei 30/1992, do 26 de novembro, de réxime xurídico das administracións públicas e do procedemento administrativo común, ou recurso contencioso-administrativo ante o Tribunal Superior de Xustiza de Galicia, no prazo de dous meses contado desde o día seguinte ao da súa notificación.
Santiago de Compostela, 29 de decembro de 2015
RESOLUCIÓN do 15 de decembro de 2015 pola que se publica o plan de estudos da titulación de grao en Enxeñaría Agraria.
Universidade de Vigo — III. Outras disposicións — 12/01/2016

O plan de estudos da titulación de grao en Enxeñaría Agraria pola Universidade de Vigo foi publicado no
Boletín Oficial del Estado
do 11 de xaneiro de 2013, unha vez establecido o carácter oficial do título por acordo do Consello de Ministros do 12 de novembro de 2010, publicado mediante Resolución do 22 de novembro de 2010, da Secretaría Xeral de Universidades (BOE do 16 de decembro).
De conformidade co disposto no artigo 28 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo que se establece o procedemento para a modificación de plans de estudo xa verificados, e tras obter o informe favorable da Axencia para a Calidade do Sistema Universitario de Galicia á solicitude da Universidade de Vigo de modificación do plan de estudos da titulación de grao en Enxeñaría Agraria, esta reitoría
Publicar o plan de estudos conducente á obtención do título universitario oficial de graduado ou graduada en Enxeñaría Agraria pola Universidade de Vigo que se recolle no anexo desta resolución.
Vigo, 15 de decembro de 2015
Resolución do 15 de decembro de 2015 pola que se publica o plan de estudos de grao en Enxeñaría Agraria.
Denominación do título: graduado ou graduada en Enxeñaría Agraria pola Universidade de Vigo.
Código da titulación: O01G281 (Facultade de Ciencias. Campus de Ourense).
Mención: industrias agrarias e alimentarias
Mención: hortofruticultura e xardinaría
Optativas: deberase elixir obrigatoriamente unha das mencións ofertadas. Para obter a mención teranse que cursar os 48 ECTS optativos correspondentes ao itinerario da mención elixida e 12 ECTS a escoller entre prácticas externas e 6 ECTS da mención non elixida ou 12 ECTS da mención non elixida.
A temporalidade das materias poderá, por circunstancias excepcionais, sufrir modificacións, sempre que o autorice a vicerreitoría con competencias en organización académica e con anterioridade ao inicio do curso académico.
Sem.: semestre.
RESOLUCIÓN do 4 de xaneiro de 2016, da Secretaría Xeral para o Deporte, pola que se lle dá publicidade aos convenios de colaboración subscritos no terceiro cuadrimestre do ano 2015.
Vicepresidencia e Consellería de Presidencia, Administracións Públicas e Xustiza — III. Outras disposicións — 14/01/2016

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG número 136, do 14 de xullo), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Darlle publicidade á relación de convenios de colaboración subscritos pola Secretaría Xeral para o Deporte durante o terceiro cuadrimestre do ano 2015, que se incorpora como anexo a esta resolución.
Santiago de Compostela, 4 de xaneiro de 2016
RESOLUCIÓN do 15 de decembro de 2015 pola que se publica o plan de estudos da titulación de grao en Xeografía e Historia.
Universidade de Vigo — III. Outras disposicións — 12/01/2016

O plan de estudos da titulación de Xeografía e Historia pola Universidade de Vigo foi publicado no Boletín Oficial del Estado do 1 de novembro de 2010, unha vez establecido o carácter oficial do título por acordo do Consello de Ministros do 30 de outubro de 2009, publicado mediante a Resolución do 13 de novembro de 2009, da Secretaría Xeral de Universidades (BOE do 5 de xaneiro de 2010).
De conformidade co que dispón o artigo 28 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo que se establece o procedemento para a modificación de plans de estudo xa verificados, e tras obter o informe favorable da Axencia para a Calidade do Sistema Universitario de Galicia á solicitude da Universidade de Vigo de modificación do plan de estudos da titulación de grao en Xeografía e Historia, esta reitoría
Publicar o plan de estudos conducente á obtención do título universitario oficial de graduado ou graduada en Xeografía e Historia pola Universidade de Vigo que se recolle no anexo a esta resolución.
Vigo, 15 de decembro de 2015
Denominación do título: graduado ou graduada en Xeografía e Historia pola Universidade de Vigo.
Rama de coñecemento á cal se adscribe o título (RD 1393/2007, do 29 de outubro): artes e humanidades.
Código da titulación: O02G251-Facultade de Historia-Campus de Ourense.
Distribución do plan de estudos en créditos ECTS:
Distribución dos créditos da formación básica do plan de estudos:
Optativas: a escoller un total de seis (36 ECTS) dunha oferta de trece materias (78 ECTS).
A temporalidade das materias poderá, por circunstancias excepcionais, sufrir modificacións, sempre que o autorice a vicerreitoría con competencias en organización académica e con anterioridade ao inicio do curso académico.
Sem.: semestre.